CELEX: 52016DC0152
Language: hr
Date: 2016-03-09
Title: NACRT IZMJENE PRORAČUNA br. 1 ZA OPĆI PRORAČUN 2016. Novi instrument za pružanje hitne potpore unutar Unije

EUROPSKA KOMISIJA
            Bruxelles, 9.3.2016.
            COM(2016) 152 final
            NACRT IZMJENE PRORAČUNA br. 1ZA OPĆI PRORAČUN 2016.
            Novi instrument za pružanje hitne potpore unutar Unije
            
               
         
         
            
               Uzimajući u obzir:
            
            
               –Ugovor o funkcioniranju Europske unije, a posebno njegov članak 314., zajedno s Ugovorom o osnivanju Europske zajednice za atomsku energiju, a posebno njegov članak 106.a,
            
            
               –Uredbu (EU, Euratom) br. 966/2012 Europskog parlamenta i Vijeća od 25. listopada 2012. o Financijskoj uredbi koja se primjenjuje na opći proračun Unije
                  1
               , a posebno njezin članak 41.,
            
            
               –opći proračun Europske unije za financijsku godinu 2016. donesen 25. studenoga 2015.
                  2
               ,
            
            
               Ovime Europska komisija Europskom parlamentu i Vijeću podnosi nacrt izmjene proračuna br. 1 za 2016.
            
            
               IZMJENE RAČUNA PRIHODA I RASHODA PO DIJELOVIMA
            
            
               Izmjene računa prihoda i rashoda po dijelovima dostupne su na EUR-Lexu (
               
                  http://eur-lex.europa.eu/budget/www/index-en.htm
               
               ). Verzija izmjena ovog računa na engleskom jeziku priložena je u informativne svrhe kao prilog proračunu.
            
            
               SADRŽAJ
            
            
            
               1.
                     Uvod
                     
            
            
               2.
                     Pružanje hitne potpore unutar Unije
                     
            
            
               3.
                     Kadrovsko jačanje Europolova Europskog centra za borbu protiv terorizma
                     
            
            
            
            
               1.Uvod
            
            
               Nacrt izmjene proračuna (NIP) br. 1 za 2016. ima dvije svrhe:
            
            
               –Stvaranje proračunske strukture za predloženi novi instrument za pružanje hitne potpore unutar Unije te stavljanje na raspolaganje iznosa od 100 milijuna EUR u odobrenim sredstvima za hitne potrebe financiranja. Na početku godine nije lako u naslovu 3. naći alternativni izvor preraspodjele odobrenih sredstava za preuzimanje obveza. Stoga Komisija predlaže financiranje odobrenih sredstava za novi instrument iz ovoga nacrta izmjene proračuna prilagodbom sredstava koja su trenutačno na raspolaganju Fondu za azil, migracije i integraciju (FAMI). Predloženi iznos koji se prenosi s FAMI-ja uzima u obzir neposredne potrebe financiranja novoga instrumenta, kao i trenutačno stanje provedbe i FAMI-jeve predvidive potrebe u idućim mjesecima. Komisija će pozorno pratiti provedbu proračuna 2016. i može predložiti prijenose i/ili izmjene proračuna kako bi se u odgovarajućem trenutku osigurala sredstva za FAMI i za instrument hitne potpore. Uzet će se u obzir procjena rasta potreba za godinu kao cjelinu.
            
            
               –Kadrovsko jačanje Europskog centra za borbu protiv terorizma u Europolu kako bi ta agencija imala ključnu ulogu u borbi protiv terorizma u EU-u, posebno u svjetlu terorističkih napada u Parizu 13. studenoga 2015. Povezano financiranje plaća novog osoblja (25 dodatnih radnih mjesta u planu radnih mjesta, 5 ugovornih djelatnika i 5 upućenih nacionalnih stručnjaka) iznosi 2,0 milijuna EUR i predlaže se preraspoređivanje iz stavki za policijsko djelovanje Unije u Fondu za unutarnju sigurnost (FUS).
            
            
               Ovaj NIP nema neto učinak na razinu odobrenih sredstava u proračunu za 2016.
            
         
         
            
               2.
                     Pružanje hitne potpore unutar Unije
            
            
               Golem priljev izbjeglica i migranata u Europu stvorio je iznimnu situaciju jer velik broj ljudi traži hitnu humanitarnu pomoć, što nadilazi organizacijske kapacitete jedne ili više država članica. Komisija predlaže stvaranje instrumenta
                  3
                kojim se Uniji omogućuje pružanje financijske potpore, primjerice kroz partnerske organizacije koje mogu brzo provesti hitne mjere potpore najteže pogođenim državama članicama.
            
            
               Novi instrument financirat će se iz naslova 3. „Sigurnost i građanstvo” višegodišnjeg financijskog okvira (VFO), u području politike migracija i unutarnjih poslova (glava 18). Predlaže se stvaranje novog proračunskog poglavlja 18 07. i dviju novih proračunskih linija: proračunski članak 18. 07 01 za provedbu operativnih mjera i stavka rashoda administrativne potpore 18 01 04 05.
            
            
               U prijedlogu uredbe Vijeća potrebe za financiranje novoga instrumenta u 2016. procjenjuju se na 300 milijuna EUR odobrenih sredstava za preuzimanje obveza. Na isti način kao za humanitarnu pomoć izvan Unije, na preuzimanje obveza primjenjuje se pretfinanciranje od 80 %, što osigurava sredstva potrebna da bi se odmah počela ostvarivati potpora. Preostali iznos od 20 % bit će isplaćen u 2017. Od ukupnog iznosa odobrenih sredstava za preuzimanje obveza predloženo je da 1 % financira rashode administrativne potpore izravno povezane s provedbom.
            
            
               Ovim nacrtom izmjene proračuna Komisija predlaže da se prvim obrokom u iznosu od 100 milijuna EUR odobrenih sredstava za preuzimanje obveza pokriju hitne potrebe financiranja instrumenta dok se čeka daljnja procjena potreba za godinu u cjelini. Komisija će primjenjivati prijelazne mjere za rješavanje hitnih potreba dok novi instrument i predložene izmjene proračuna ne stupe na snagu. 
            
            
               U odobrenom proračunu za 2016. unutar gornjih granica rashoda iz naslova 3. nema prostora u odobrenim sredstvima za preuzimanje obveza, a iskorišteni su svi dostupni obroci instrumenta za financijsku fleksibilnost. Neto povećanje odobrenih sredstava za preuzimanje obveza iz tog naslova stoga bi zahtijevalo iskorištavanje pričuve za nepredviđene izdatke za obveze. Budući da se Uredbom o VFO-u pričuva za nepredviđene izdatke definira kao instrument zamišljen kao krajnje rješenje, Komisija taj zahtjev smatra preuranjenim. 
            
            
               Komisija stoga predlaže financiranje 100 milijuna EUR odobrenih sredstava zatraženih za novi instrument prilagodbom sredstava koja su trenutačno na raspolaganju za FAMI, uzimajući u obzir trenutačno stanje provedbe i predvidive potrebe FAMI-ja sljedećih mjeseci. Na početku godine nema mogućnosti preraspodjele odobrenih sredstava u naslovu 3., a važan dio odobrenih sredstava za FAMI dodijelit će se tek kasnije tijekom godine. S obzirom na važnost financiranja novog instrumenta hitne potpore predlaže se iskorištavanje tih 100 milijuna EUR odobrenih sredstava i preispitivanje potreba FAMI-ja tijekom godine. Po potrebi, odobrena sredstva bit će prebačena iz drugih proračunskih linija i/ili predložena za stavljanje na raspolaganje novim nacrtom izmjene proračuna. 
            
            
               U donjoj tablici prikazane su predložene izmjene u naslovu 3.:
            
            
                     
                        Proračunska linija
                     
                  
                  
                     
                        Naziv
                     
                  
                  
                     
                        Odobrena sredstva za preuzimanje obveza
                     
                  
                  
                     
                        Odobrena sredstva za plaćanja
                     
                  
               
                     
                        18 03 01 01
                     
                  
                  
                     
                        Jačanje i razvoj zajedničkog europskog sustava azila te unaprjeđenje solidarnosti i podjele odgovornosti među državama članicama
                     
                  
                  
                     
                        -100 000 000
                     
                  
                  
                     
                        -80 200 000
                     
                  
               
                     
                        18 07 01
                     
                  
                  
                     
                        Hitna potpora unutar Unije
                     
                  
                  
                     
                        99 000 000
                     
                  
                  
                     
                        79 200 000
                     
                  
               
                     
                        01 04 05
                     
                  
                  
                     
                        Troškovi potpore za hitnu potporu unutar Unije
                     
                  
                  
                     
                        1 000 000
                     
                  
                  
                     
                        1 000 000
                     
                  
               
               3.
                     Kadrovsko jačanje Europolova Europskog centra za borbu protiv terorizma
            
            
               U 2015. pokazalo se nužnim da kao odgovor na izbjegličku krizu EU znatno kadrovski ojača Europol (uz FRONTEX i EASO). U slučaju Europola, dodatna 33 radna mjesta u tu svrhu odobrena proračunom za 2015. i 2016 zatražena su radi razbijanja mreža krijumčarenja i trgovine ljudima te radi daljnjeg jačanja nastojanja da se prepoznaju i uklone internetski sadržaji kojima se za privlačenje emigranata i izbjeglica služe krijumčari i trgovci ljudima. Agencija je brzo počela postupak zapošljavanja dodatnog osoblja: uzmu li se u obzir ponude zaposlenja poslane uspješnim kandidatima, na kraju siječnja 2016. bila su popunjena sva radna mjesta iz Europolova odobrenog plana radnih mjesta za 2016. (480radnih mjesta). 
            
            
               Odbor za mirenje postigao je dogovor o proračunu za 2016. (uključujući prijedlog odgovora na izbjegličku krizu u pismu izmjene 2/2016) baš navečer 13. studenoga 2015. kad su se događali i teroristički napadi u Parizu. Europski centar za borbu protiv terorizma (ECTC) osnovan je u Europolu 1. siječnja 2016. Očekuje se da ECTC bude središnje čvorište za borbu protiv terorizma u EU-u te da pridonosi koordiniranom odgovoru na aktualne i očekivane terorističke prijetnje i napade. Centar će državama članicama pružati operativnu i analitičku potporu u istragama terorističkih aktivnosti te suradnju s međunarodnim partnerima. 
            
            
               Nakon najnovijih terorističkih napada količina informacija pruženih Europolu te zahtjeva za potporu iz država članica veoma se povećala, što mu stvara veliko dodatno radno opterećenje. Europol je i prije osnivanja ECTC-a obavio veliku unutarnju preraspodjelu i za protuterorističke aktivnosti namijenio 37 privremenih djelatnika, 2 ugovorna djelatnika i 5 upućenih nacionalnih stručnjaka. No trebat će i dodatno povećanje sredstava kako bi u potpunosti ispunio svoju važnu ulogu u borbi protiv terorizma na razini Unije. Stoga Komisija zahtijeva dodatnih 25 radnih mjesta u planu radnih mjesta te 5 ugovornih djelatnika i 5 upućenih nacionalnih stručnjaka; od čega 20 privremenih službenika i 5 upućenih nacionalnih stručnjaka za jačanje operacija, a 5 privremenih djelatnika i 5 ugovornih djelatnika za ICT potporu. 
            
            
               S tim povezana ukupna dodatna odobrena sredstva za plaće novog osoblja (2,0 milijuna EUR) izračunata su na temelju prosječne šestomjesečne prisutnosti u 2016. Predlaže se da se financiranje ostvari preraspodjelom iz proračunske stavke 18 02 01 02 „Sprječavanje i suzbijanje prekograničnog organiziranog kriminala i bolje upravljanje rizicima i krizom povezanima sa sigurnosti”, za što bi se neke aktivnosti nabave isprva planirane za program rada u 2016. mogle pokriti odobrenim sredstvima iz programa rada za 2015. 
            
            
                     
                        Proračunska linija
                     
                  
                  
                     
                        Naziv
                     
                  
                  
                     
                        Odobrena sredstva za preuzimanje obveza
                     
                  
                  
                     
                        Odobrena sredstva za plaćanja
                     
                  
               
                     
                        18 02 01 02
                     
                  
                  
                     
                        Sprječavanje i suzbijanje prekograničnog organiziranog kriminala i bolje upravljanje rizicima i krizom povezanima sa sigurnosti
                     
                  
                  
                     
                        -2 000 000
                     
                  
                  
                     
                        -2 000 000
                     
                  
               
                     
                        18 02 04
                     
                  
                  
                     
                        Europski policijski ured (Europol)
                     
                  
                  
                     
                        2 000 000
                     
                  
                  
                     
                        2 000 000
                     
                  
               
               Europolov revidirani plan radnih mjesta za 2016. naveden je u proračunskom prilogu.
            
            
         
         
            
                  
                     (1)
                  (SL L 298, 26.10.2012., str. 1.)
               
               
                  
                     (2)
                  (SL L 48, 24.2.2016., str. 1.)
               
               
                  
                     (3)
                   COM(2016) 115, 2.3.2016.